नये समाज का निर्माण अमरिकी संस्कृति के प्रभाव के कारण हुआ है। अतः नया समाज नस्लवाद, जातिवाद और हिंसा का समाज है। अमेरिका में नस्लवाद, जातिवाद और हिंसा उसकी संस्कृति में शामिल है। 17 वीं शताब्दी में अमरिकी घरों में अफरीकी दासों की उपस्थिति इसके नस्लवाद का प्रमाण है। 11 सितम्बर 2001 के बाद ‘क्रूसेड’ कहकर धर्मयुद्ध का ऐलान जातीयतावाद को वैधता प्रदान करती है। द्वितीय विश्व युद्ध में परमाणु बम का प्रयोग मानवता के विरूद्ध हिंसा थी। अमरिका में पहले भी लाखों अमरिकी रेड इंडियनों को मौत के घाट उतारा गया हैं। 11 सितम्बर के बाद अमरिका हर मुसलमान को शक की निगाह से देखता है। ओसामा के नाम पर पूरे तालिबान में अमरिकी फौजियों का जमावड़ा लगा हुआ था और आज भी हैं। यह आज का साम्राज्य है जहाँ भूमंडलीकरण अपना नया विमर्श स्थापित कर रहा है। माइकेल हार्ट एवं एंटोनियो नेग्रो ने अपनी पुस्तक “साम्राज्य’ (Empire)” में लिखा है कि यह नई परिस्थिति एक संजाल है, जिसमें दुनिया की महत्वपूर्ण संस्थानों की परा-राष्ट्रीय पूँजी लगी हुई है। मानवधिकार का नारा वास्तव में उनकी सम्राज्यवादी आदमखोर नीयत को ढ़कने का बहाना मात्र है। जनतंत्र के जिस उदारवादी मंत्र का जाप ये दिन – रात करते हैं, उसकी आड़ में इनकी फौजी संस्कृति मजबूत होती है। यह वहीं पुराना सम्राज्यवाद है, जो नई – नई भूमंडलीय एकता और भाईचारा का नारा बुलंद कर फूट रहा है।